**Татар телендә гомуми белем бирү оешмалары укучылары өчен татар әдәбиятыннан олимпиада сораулары**

**(мәктәп туры, 2022-2023 уку елы) 11 нче сыйныф**

**Үткәрү вакыты - 120 минут**

**Максималь балл – 45**

1. **Теоретик бирем (10 балл).**

1.Бөек Ватан сугышы (1941-1945) чоры татар әдәбиятында нинди үзгәрешләр тудыра. Тема, идея, жанр өлкәсендә туган үзгәрешләрне аңлатып бирегез (10 балл).

1. **Әдәби әсәргә караган биремнәр (25 балл).**

«Тыныч булыр йокы, тормышымны  
Бирсәм, диеп, туган ил өчен».  
Ышан, илем, шушы ант сугарды  
Йөрәгемнең соңгы тибешен!

Язмыш көлде, үлем, кагылмыйча,  
Үтте яннан, минем тирәләп.  
Нишлим, нишлим, соңгы минутымда  
Пистолетым итте хыянәт!

1. Өзек алынган әсәрнең исемен һәм аны иҗат иткән авторны яз. (2 балл).

2. Әсәренең жанрын билгелә. (2 балл).

3. Әсәре эчтәлеген хәтереңә төшер һәм лирик герой кичергән төп хисләр һәм бу хисләрне тудырган сәбәпләрне ачыклап яз.(6 балл).

4. Бу әсәрнең төп идеясен ачып бир. Фикереңне лирик герой кичерешләренә таянып дәлиллә.(5 балл).

5. Әсәрдәге лирик герой кичерешләре автор кичерешләре белән уртак дип әйтергә мөмкинме? Фикереңне автор биографиясенә бәйләп аңлат. (5 балл).

6. Әсәр исеменең ни өчен шулай аталуын аңлатып бир.(5 балл).

1. **Иҗади бирем (10 балл).**

Муса Җәлилнең “Кичер илем” әсәренең лирик героена хат яз. Күләме 30 җөмләдән дә ким булмасын. (10 балл).