**Татар телендә гомуми белем бирү оешмалары укучылары өчен татар әдәбиятыннан олимпиада сораулары**

**(мәктәп туры, 2022-2023 уку елы) 5 нче сыйныф**

**Үткәрү вакыты- 60 минут**

**Максималь балл – 40**

1. **Теоретик бирем (10 балл).**

1.Халык авыз иҗатының бер төре булган әкият жанрына үз сүзләрең белән билгеләмә бир. (10 балл)

1. **Әдәби текст белән эш (20 балл).**

Айгыр, озак ышкына торгач, әлеге алтмыш колачлы алтын тирәкне

сындырыр. Аның шатор-шотыр сынган тавышына син базыңнан сикереп чык та бик тиз генә әлеге алтмыш колачлы ала айгырга атланырга тырыш. Атлана алмасаң – ялына ябышырга, ялына ябыша алмасаң, койрыгына ябышырга тырыш. Әгәр дә син аңарга эләгә алсаң, бәлки, анаңны таба алырсың. Инде бер аңарга эләксәң, ул утка керсә – утка кер, суга керсә – суга кер, ябышкан җиреңнән кулыңны ычкындыра күрмә. Әгәр дә ычкындырсаң, шунда ук **һәлак булырсың**. Шушы **михнәтләргә** түзә алсаң, анаңны табарсың, **чыдамасаң**, анаңны таба алмассың.

1. Бу өзек кайсы әкияттән? Әкияттәге әлеге сүзләрне сөйләүче геройны ата (2 балл).

2. Әсәрнең төп герое кем? (2 балл).

3. Әкияттә иң явыз герой ничек атала? Ул нинди начарлык эшли? Аны кем җиңеп чыга (3 балл).

4. Өзектә каралтып күрсәтелгән сүзләрнең синонимнарын табып яз (3 балл).

5. Төп геройга характеристика бир (10 балл).

1. **Иҗади бирем (10 балл).**

«Әкиятләр мине нәрсәгә өйрәтә» темасына 10 – 12 җөмләдән торган инша яз (10 балл).